Diari Oficial de la Generalitat Valenciana


Sumari del DOGV 5415, del 27-12-2006 (2006/13372)

Bases per a cobrir en propietat diverses places de funcionari de carrera, corresponents a l'oferta d'ocupació pública 2005, convocades per l' Ajuntament de Paterna.
--------------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13760


Data del document
:   30-10-2006

Organisme emissor
:   Ajuntament de Paterna

Tipus de document
:   Convocatòria

Descriptors 

:   * Paterna
    * oferta d'ocupació
    * professió administrativa
    * concurs administratiu
    * professió d'assegurances
    * administració local
    * personal de serveis

Bases per a cobrir en propietat diverses places de funcionari de carrera, corresponents a l'oferta d'ocupació pública 2005, convocades per l' Ajuntament de Paterna. [2006/A13778]  
De conformitat amb l'oferta d'ocupació pública de 2005 aprovada per la Junta de Govern Local, en sessió celebrada en data 19 de desembre del 2005, i d'acord amb les bases aprovades per la Junta de Govern Local, en sessió celebrada en data 23 d'octubre del 2006, fent ús de les atribucions que li confereix l'article 41.14.a del Reglament d'Organització, Funcionament i Règim Jurídic de les Entitats Locals, es convoquen proves selectives per a cobrir en propietat diferents places de funcionari, i que a continuació es transcriuen:  
Bases per a cobrir en propietat diverses places de personal funcionari corresponents a l'oferta d'ocupació 2005  
Primera. Objecte de la convocatòria  
Es convoquen processos selectius per a cobrir en propietat les següents places de funcionaris vacants en la plantilla municipal corresponents a les oferta d'ocupació pública 2005.  
. Una plaça de mediador d'assegurances i responsabilitat civil, pertanyent a l'escala d'administració especial, subescala tècnica, classe auxiliar, grup C, dotada amb el sou corresponent als funcionaris del grup C, pagues extraordinàries, triennis i la resta de retribucions o emoluments que corresponguen d'acord amb la legislació vigent.  
. Tres places d'auxiliar administratiu, pertanyents a l'escala d'administració general, subescala auxiliar, grup D, dotades amb el sou corresponent als funcionaris del grup D, pagues extraordinàries, triennis i la resta de retribucions o emoluments que corresponguen d'acord amb la legislació vigent.  
. Una plaça d'operari de manteniment, pertanyent a l'escala d'administració especial, subescala serveis especials, classe personal d'oficis, grup E, dotada amb el sou corresponent als funcionaris del grup E, pagues extraordinàries, triennis i la resta de retribucions o emoluments que corresponguen d'acord amb la legislació vigent.  
Les places convocades podran veure's incrementades amb les vacants que efectivament es produïsquen per causes sobrevingudes, amb posterioritat a l'aprovació i publicació de les presents bases, sempre que es produïsca la incorporació d'aquestes, com a ampliació en l'oferta d'ocupació pública corresponent.  
Segona. Procediment de selecció  
1. La selecció d'una plaça de mediador d'assegurances i responsabilitat civil es realitzarà pel sistema de concurs oposició per promoció interna, subsidiàriament per torn lliure.  
2. La selecció de les places d'auxiliar administratiu i operari de manteniment es realitzaran pel sistema d'oposició lliure.  
Tercera. Requisits dels aspirants  
Per a accedir a les places convocades els aspirants deuran reunir els requisits següents:  
1. Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres estats membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique a la lliure circulació de treballadors en els termes en què esta es troba definida en el tractat constitutiu de la Unió Europea.  
2. Tindre complits díhuit anys d'edat.   
3. Per a ser admesos als processos per a l'accés a la funció pública local serà necessari estar en possessió de la titulació següent:  
a) Per a mediador d'assegurances i responsabilitat civil, estar en possessió del títol de Batxiller Superior o equivalent.   
b) Per a auxiliar administratiu, estar en possessió del títol de Graduat Escolar, Formació Professional de primer grau o equivalent.  
c) Per a operari de manteniment, estar en possessió del certificat d'escolaritat o equivalent.  
La titulació s'acreditarà mitjançant l'expedició dels títols corresponents per l'autoritat acadèmica competent. Aquesta mateixa autoritat podrà declarar també l'equivalència dels títols.  
4. No patir cap malaltia o defecte que impedisca l'exercici de les corresponents funcions.  
Els qui tinguen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte d'aquesta convocatòria, mitjançant certificat expedit amb posterioritat a la publicació de les presents bases en el Butlletí Oficial de la Província, per un equip multiprofessional competent, conforme al que establix l'article 38.3 de la Llei 13/1982, de 7 d'abril, sobre Integració Social de les Persones amb Minusvalideses. En qualsevol altre cas no seran admesos als processos selectius.  
En els processos selectius, incloent els cursos de formació o període de pràctiques, s'establiran per a les persones amb minusvalidesa que ho sol·liciten les adaptacions necessàries de temps i mitjans per a la seua realització; els interessats hauran de formular la corresponent petició concreta en la sol·licitud de participació, sense que això supose menyscabament de les condicions d'igualtat amb la resta d'aspirants.  
5. No haver sigut separat, mitjançant expedient disciplinari, del servei a l'Estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.  
6. Per a la fase de promoció interna d'una plaça de mediador d'assegurances i responsabilitat patrimonial, serà necessari que l'interessat estiga en actiu a l'Ajuntament de Paterna i tinga una antiguitat en este d'almenys dos anys de serveis efectius en propietat en el grup D com auxiliar administratiu i posseir la titulació i la resta dels requisits establits amb caràcter general per a l'accés al cos o escala en què aspira ingressar.  
Tots els requisits enumerats s'hauran de reunir el dia de finalització del termini de presentació de sol·licituds.  
Quarta. Presentació de sol·licituds  
En les sol·licituds per a prendre part en els processos selectius enunciats, els aspirants hauran de manifestar que reuneixen totes i cada una de les condicions que s'exigeixen en la base tercera, es dirigiran a l'alcalde president de la corporació, segons model de sol·licitud que figura en la base tretzena de la present convocatòria, i s'hauran de presentar en el Registre General d'Entrada de l'Ajuntament o auxiliars de les oficines descentralitzades, durant el termini de vint dies naturals, comptats a partir de l'endemà de la publicació de la convocatòria en el Boletín Oficial del Estado.  
Les sol·licituds podran presentar-se en la forma que determina l'article 38 de la Llei de Procediment Administratiu Comú. Així mateix, les sol·licituds, previ ingrés dels drets d'examen amb identificació del NIF, es podran presentar a través de la pàgina web de l'Ajuntament, directori www.ayto-paterna.es, descarregant el model oficial de sol·licitud des de la dita pàgina i enviant aquest a la direcció brdghhoi@dxyo-bugtvkv.ho, amb justificant de recepció o confirmació de lectura; còpia d'haver ingressat els drets d'examen, podran adjuntar-la a la sol·licitud o bé fer-la arribar al departament de personal, per qualsevol altre mitjà que permeta tindre constància de la seua recepció.  
Els drets d'examen seran satisfets pels aspirants en presentar la sol·licitud i es fixen en les quanties següents:  
Mediador d'assegurances i responsabilitat civil: 50 €  
Auxiliar administratiu: 36 €  
Operari de manteniment: 20 €  
Els ingressos seran satisfets pels aspirants, mitjançant la corresponent autoliquidació que se'ls facilitarà en l'Ajuntament de Paterna, Secció de Personal, la qual hauran d'abonar en qualsevol de les entitats col·laboradores que figuren en el dors de l'autoliquidació, adjuntant, una vegada pagada, la còpia prevista per a l'administració junt amb la instància de la sol·licitud d'admissió a les proves selectives.   
Cinquena. Admissió d'aspirants  
Expirat el termini d'admissió de sol·licituds, el president de la corporació dictarà una resolució, en el termini màxim d'un mes, que declararà aprovada la relació provisional d'admesos i exclosos. La dita resolució es publicarà en el Butlletí Oficial de la Província, tauler d'anuncis de l'Ajuntament i, complementàriament i sense caràcter oficial, en la pàgina web de l'Ajuntament, directori www.ayto-paterna.es, on s'indicarà el lloc en què es troben exposades al públic les llistes completes d'aspirants admesos i exclosos, assenyalant-se un termini de deu dies hàbils per a l'esmena d'errors i presentació de reclamacions, segons el que disposa l'article 121 i 71 de la Llei de Procediment Administratiu Comú.  
Les dites reclamacions, si n'hi haguera, seran acceptades o rebutjades en la resolució per la qual s'aprove la llista definitiva que serà feta pública, en la forma indicada anteriorment.  
Transcorregut l'expressat termini d'exposició sense presentar-se cap reclamació, la llista provisional esdevindrà definitiva.  
Contra la resolució aprovatòria de la llista definitiva d'admesos i exclosos, podran els interessats interposar, amb la preceptiva comunicació prèvia a aquest Ajuntament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de la publicació de la resolució en el butlletí oficial ja citat.  
Sisena. Tribunal de selecció  
Estarà constituït de la forma següent:  
President: el de la corporació o membre d'esta en qui delegue.  
Secretari: el de la corporació o funcionari municipal en qui delegue.  
Vocals:  
. Un representant designat per la Generalitat Valenciana.  
. El cap de la Secció de Gestió de Personal o funcionari en qui delegue.  
. Dos funcionaris de l'Ajuntament de Paterna designats pel president de la Corporació.  
. Un representant dels treballadors designat per la Junta de Personal, que actuarà en nom de les seccions sindicals amb representació en aquest Ajuntament.  
Tots els membres del tribunal hauran de posseir un nivell de titulació acadèmica igual o superior a l'exigit per a les places oferides.   
La designació dels membres del tribunal inclourà la dels respectius suplents.  
Per al millor compliment de la seua missió, els tribunals podran sol·licitar i obtindre l'assessorament d'especialistes en aquelles proves que ho estimen necessari o convenient, els quals es limitaran a l'exercici de les seues respectives especialitats i col·laboraran amb els tribunals amb base exclusivament en aquestes.   
El tribunal no podrà constituir-se ni actuar sense l'assistència com a mínim de la mitat dels seus integrants, titulars o suplents, de manera indistinta, i està facultat per a resoldre les qüestions que pogueren suscitar-se en la realització dels processos selectius, adoptant els acords necessaris per al seu degut orde en tot el no previst en aquestes bases i per a l'adequada interpretació de les bases de cada convocatòria.  
En cada sessió del tribunal podran participar els membres titulars, i si estan absents, els suplents, sempre que s'haja fet constar en l'acta de constitució del tribunal la seua participació de forma indistinta; ara bé, no podran substituir-se entre si en la mateixa sessió.  
La constitució del tribunal exigeix la presència del seu president i secretari, o si és el cas, dels que els substituïsquen i la mitat almenys, dels seus membres.  
Si, una vegada constituït el tribunal i iniciada la sessió, s'absenta el president, aquest podrà designar, d'entre els vocals concurrents, el qui el substituirà durant la seua absència. De la mateixa manera, quan en alguna de les sessions s'absente el secretari, aquest podrà designar la seua actuació, d'entre un dels vocals, i en este cas actuarà amb veu i vot.  
Els acords que haja d'adoptar el tribunal (criteris d'interpretació, data exercici següent, etc) s'adoptaran per majoria simple dels assistents.  
Els membres del tribunal hauran d'abstindre's de participar-hi quan concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú; i podran ser recusats pels aspirants quan concórrega alguna de les dites circumstàncies, d'acord amb el que disposa l'article 29 de la mateixa llei.   
Setena. Començament i desenvolupament del procés selectiu.  
Els exercicis del procediment selectiu convocat per a cada una de les places no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.  
La data, hora i lloc de la realització dels processos corresponents, junt amb la relació definitiva d'aspirants admesos i exclosos i la composició del tribunal es publicarà en el Butlletí Oficial de la Província, tauler d'anuncis de la corporació i, complementàriament i sense caràcter oficial, en la pàgina web de l'Ajuntament, directori www.ayto-paterna.es.  
Els aspirants seran convocats en crida única, excepte en cas de força major, invocat amb anterioritat, degudament justificat i apreciat pel tribunal amb absoluta llibertat de criteri. La inassistència d'un opositor a qualsevol dels exercicis en el moment de ser cridat, determinarà, automàticament, la pèrdua del seu dret a participar en tal exercici i en els successius, i quedaran exclosos, en conseqüència, del procediment selectiu.  
L'orde d'actuació dels aspirants en aquells exercicis que no puguen actuar conjuntament estarà determinat per la lletra del seu primer cognom, corresponent actuar en primer lloc als aspirants el cognom dels quals comence per la lletra que resulte del sorteig que se celebrarà a este efecte en les dependències de l'Ajuntament de Paterna.  
Els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran en els locals on s'haja celebrat l'exercici anterior o en els que s'assenyalen en l'últim anunci, bastant la dita exposició, en la data en què s'inicie, com a notificació a tots els efectes, sense perjuí que siguen publicades, de forma complementària i sense caràcter oficial, en la pàgina web de l'Ajuntament, directori www.ayto-paterna.es. La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentre que la convocatòria per a un exercici distint haurà de respectar un termini mínim de quaranta-huit hores.  
Els aspirants tindran l'elecció de realitzar l'exercici o exercicis del procés selectiu en llengua valenciana.  
Huitena. Procediment selectiu de les places convocades  
A) concurs oposició per promoció interna i subsidiàriament per torn lliure una plaça de mediador d'assegurances i responsabilitat civil.  
Fase d'oposició  
Els exercicis de l'oposició constaran de les proves següents:  
Primer exercici: de caràcter obligatori i eliminatori. Consistirà en la realització d'un o diversos supòsits pràctics, determinats pel tribunal immediatament abans de la celebració de l'exercici, relacionats amb les funcions pròpies de la plaça convocada. El període de temps per a realitzar aquest exercici serà fixat pel tribunal.  
Durant el desenvolupament d'aquesta prova, els aspirants podran en tot moment fer ús dels texts legals, col·leccions de jurisprudència i aquell material que per les circumstàncies de l'exercici haja de subministrar l'Ajuntament de Paterna; no s'admetran, en cap cas, llibres de consulta i casos pràctics.  
Segon exercici: de caràcter obligatori i no eliminatori. Coneixement del valencià. Consistirà en la realització d'una prova gramatical i lingüística, tipus qüestionari de nivell mitjà, en un temps màxim d'una hora.  
Tercer exercici: de caràcter obligatori i eliminatori. Consistirà en l'exposició oral de dos temes extrets a l'atzar, un dels compresos en les matèries comunes i un altre dels compresos en les matèries específiques que figuren com a annex I. El període de temps per a realitzar aquest exercici serà fixat pel tribunal.  
En aquest exercici es valoraran la formació i coneixement general del tema, la claredat, l'orde d'idees, la facilitat d'exposició escrita, l'aportació personal de l'aspirant i la seua capacitat de síntesi.  
Els exercicis que tinguen caràcter eliminatori es qualificaran de 0 a 10 punts, sent eliminats els aspirants que no aconsegueixen una puntuació mínima de 5 punts en cada un d'ells; l'exercici de coneixement del valencià es qualificarà de 0 a 2 punts.  
La valoració del tercer exercici, comprensiu de cada una de les parts de què consta, es realitzarà en el seu conjunt i es qualificarà de 0 a 10 punts, tenint en compte que la primera part tindrà un valor del 40% i la segona un valor del 60% sobre la nota final de l'exercici. Per a superar l'exercici, s'haurà d'obtindre un mínim de cinc punts, en el conjunt de les proves; en cas contrari, la qualificació serà de no apte.  
Fase de concurs  
La fase de concurs, que no tindrà caràcter eliminatori, de la plaça de mediador d'assegurances i responsabilitat civil, convocada pel sistema de concurs oposició, es regirà pel següent barem de mèrits:  
Antiguitat i experiència  
. Per cada any complet de serveis prestats com a auxiliar administratiu en les distintes administracions públiques: 0'50 punts per any, fins a un màxim de 4 punts.  
A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement de Serveis Previs en l'administració Pública.  
Titulació acadèmica  
. Es valorarà amb 4 punts qualsevol titulació acadèmica de superior nivell a l'exigit per a pertànyer al respectiu grup de titulació, excloent la que va servir per a això; sempre que estiga relacionada amb el lloc a ocupar.  
Cursos de formació i perfeccionament  
La valoració de cada curs s'efectuarà en funció de la seua duració d'acord amb l'escala següent:  
a) De 100 o més hores: 2 punts  
b) De 75 o més hores: 1'5 punts  
c) De 25 o més hores: 0'5 punts  
d) De 15 o més hores: 0'25 punts  
No es valoraran els cursos d'una duració inferior a 15 hores, ni podrà acumular-se la duració d'estos per a obtindre puntuació.  
Només seran valorats els cursos convocats o organitzats per la universitat, instituts, escoles i col·legis oficials, administració pública, i, en general, aquells que hagen sigut convocats o homologats per qualsevol centre o organisme oficial de formació d'empleats públics.  
Aquelles activitats de naturalesa diferent dels cursos, com ara jornades, taules redones, enquestes, debats o anàlogues, no podran ser objecte de valoració.  
En aquest apartat es podrà obtindre com a màxim 4 punts.  
Coneixement de valencià  
El coneixement de valencià es valorarà fins a un màxim de 3 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements de Valencià, d'acord amb l'escala següent:  
a) Coneixement oral: 0'75 punts  
b) Coneixement grau elemental: 1'25 punts  
c) Coneixement grau mitja: 2'50 punts  
d) Coneixement grau superior: 3'00 punts  
Només es valorarà el certificat de major grau dels aportats per l'opositor.  
Mèrits específics  
a) Experiència en l'exercici de llocs amb funcions iguals o semblants, o amb nivells de responsabilitat iguals o superiors, 2 punts.  
b) Estar en possessió del Diploma Oficial de Mediador d'Assegurances, 2 punts.  
La puntuació de la fase de concurs es durà a terme després de celebrar la fase d'oposició i només per als qui hagen superat el nivell d'aptitud establit per a tots i cada un dels exercicis de caràcter eliminatori de la fase d'oposició.  
En la qualificació del concurs seran computades, si és el cas, les fraccions.  
Els interessats hauran de justificar ineludiblement els mèrits al·legats mitjançant documents originals o fotocòpies autentificades, que hauran de ser presentats en sobre tancat que s'unirà a la instància a què es fa referència en la base quarta de la present convocatòria.  
En cap cas seran admesos pel tribunal qualificador mèrits que siguen presentats fora del termini establit per a la presentació d'instàncies.  
Finalitzades ambdós fases, es procedirà a obtindre la llista d'aspirants seleccionats i el seu orde de puntuació amb tots els que hagen superat la fase d'oposició, sumant la puntuació obtinguda en la fase de concurs. Basant-se en la puntuació total es formarà la llista d'aprovats i la proposta de nomenament.  
B) Oposició lliure per a tres places d'auxiliar administratiu.  
Primer exercici: De caràcter obligatori i eliminatori. Consistirà en la realització d'un exercici escrit tipus test, durant el període màxim que determine el tribunal, referent al programa que figura en l'annex II de les bases de la convocatòria.   
Segon exercici: de caràcter obligatori i eliminatori. Consistirà a desenvolupar, per escrit, durant un període màxim d'una hora, un tema extret a l'atzar dels compresos en el programa de la convocatòria que figura com a annex II, tenint els aspirants àmplia llibertat quant a la seua forma d'exposició. En aquest exercici es valoraran la formació general, la claredat, l'orde d'idees, la facilitat d'exposició escrita, l'aportació personal de l'aspirant i la seua capacitat de síntesi. L'exercici serà llegit davant del tribunal en sessió pública.  
Tercer exercici: de caràcter obligatori i no eliminatori. Coneixement del valencià. Consistirà en la realització d'una prova gramatical i lingüística, tipus qüestionari de nivell mitjà, en un temps màxim d'una hora.  
Quart exercici: De caràcter obligatori i eliminatori. Constarà de dues parts:  
Primera part: consistirà a copiar en tractament de texts, a una velocitat mínima de 200 pulsacions per minut, durant deu minuts, un text que es facilitarà als aspirants, i que serà determinat pel tribunal immediatament abans de la realització de l'exercici. Es valoraran el nombre de pulsacions netes, així com la seua correcta execució.  
Per a la determinació del nombre total de pulsacions netes, s'establiran els criteris següents: per cada tres faltes comeses (inclòs accents) es restarà una pulsació, sense que en cap cas el nombre de faltes comeses supere el límit de 60, i en este cas, l'aspirant serà qualificat com a no apte i automàticament eliminat del procés selectiu.   
De la mateixa manera, la qualificació de l'exercici podrà veure's augmentada o disminuïda en funció de la seua presentació i correcta execució.  
Segona part: consistirà a resoldre per escrit un exercici pràctic, dirigit a apreciar la capacitat dels aspirants per a la composició, modificació i correcció de documents escrits. Aquesta prova es basarà en la tècnica del tractament de texts com a ferramenta ofimàtica que permet el tractament automatitzat de la informació. El temps per a la realització d'aquest exercici, l'establirà el tribunal.  
Per a la realització de les dues parts de què consta aquest exercici, el tractament de texts a utilitzar serà el Word de Microsoft.  
Els exercicis que tinguen caràcter eliminatori es qualificaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cada un d'ells: l'exercici de coneixement del valencià es qualificarà de 0 a 2 punts.  
C) Oposició per a una plaça d'operari de manteniment   
Primer exercici: de caràcter obligatori i eliminatori. Consistirà en la realització d'una o diverses proves pràctiques relacionades amb les comeses d'operari de manteniment, determinades pel tribunal immediatament abans de la realització de l'exercici. El període de temps per a la realització de l'exercici serà fixat pel tribunal.  
Segon exercici: de caràcter obligatori i no eliminatori. Coneixement del valencià. Consistirà en la realització d'una prova gramatical i lingüística, tipus qüestionari a nivell elemental, en un temps màxim d'una hora.  
Tercer exercici: de caràcter obligatori i eliminatori. Consistirà en la realització d'un exercici escrit tipus test, durant el període que determine el tribunal, referent al programa que figura com a annex III de la present convocatòria. Almenys dos terços del contingut de l'exercici haurà de versar sobre les matèries específiques que es contenen en l'annex citat.  
Els exercicis que tinguen caràcter eliminatori, es qualificaran de 0 a 10 punts, sent eliminats els aspirants que no aconseguisquen una puntuació mínima de 5 punts en cada un d'ells, l'exercici de coneixement del valencià es qualificarà de 0 a 2 punts.  
Novena. Llista d'aprovats, presentació de documents i nomenaments  
Una vegada acabada la qualificació de tots els exercicis, el tribunal farà pública la relació d'aprovats, per orde de puntuació, en els locals on s'haja celebrat l'última prova, no podent sobrepassar aquests el nombre de places convocades i elevarà la dita relació a la Presidència de la corporació, perquè formule la corresponent proposta de nomenament a favor dels qui siguen declarats aprovats. Al mateix temps, es remetrà a la dita autoritat l'acta de les sessions.   
Els aspirants proposats, presentaran en la Secció de Gestió de Personal de la corporació, dins del termini de vint dies hàbils comptats a partir de la publicació de la llista d'aprovats, els documents acreditatius de les condicions que per a prendre part en els distints procediments de selecció s'exigeixen i que són:  
a) Certificat de naixement expedit pel registre civil corresponent o fotocòpia del DNI degudament compulsada.  
b) Original o fotocòpia compulsada del títol acadèmic exigible segons la corresponent convocatòria.  
c) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Declaració de no trobar-se sotmés a cap causa d'incapacitat.  
e) Declaració de l'interessat de no exercir cap lloc o activitat en el sector públic delimitat per l'article primer de la Llei 53/84, indicant, així mateix, que no realitza activitat privada incompatible o subjecta a reconeixement de compatibilitat.  
f) Certificat mèdic acreditatiu de no patir cap malaltia o defecte físic que impedisca l'exercici de les corresponents funcions, sense perjuí que s'haja d'acreditar la condició de minusvalidesa en grau igual o superior al 33% per a aquelles places que consideren la modalitat de torn de discapacitats.  
Quan algun o alguns dels aspirants aprovats, dins del termini fixat, renuncien a continuar el procés de selecció o, excepte casos de força major, no presenten la documentació, o en siguen exclosos per no tindre algun dels requisits exigits, o per falsedat d'aquests, s'anul·laran les actuacions respecte d'ells i el tribunal podrà proposar la incorporació, a la llista d'admesos, del mateix nombre d'aspirants que el d'exclosos per les anteriors causes, sempre que hagen superat totes i cada una de les proves selectives i pel mateix orde de puntuació, sense perjuí de la responsabilitat en què, si és el cas, es poguera haver incorregut.  
Els nomenats hauran de prendre possessió en el termini màxim de 20 dies hàbils comptats a partir de l'endemà del dia en què els siga notificat el nomenament. Aquells que no prenguen possessió en el termini assenyalat sense causa justificada quedaran en la situació d'excedents.  
Els qui tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament, havent de presentar, en canvi, un certificat de l'organisme de què depenga, acreditant condició i totes les circumstàncies que consten en el seu expedient personal.  
Deu. De la normativa aplicable.  
El procés selectiu s'ajustarà al que disposen les presents bases i supletòriament al que establixen les normes de la Llei 30/1984, de 2 d'Agost, de Mesures per a la Reforma de la Funció Pública; Llei 23/1988, de 28 de juliol, de Modificació de la Llei de Mesures per a la Reforma de la Funció Pública, Llei 7/1985, de 2 d'abril, Reguladora de les Bases de Règim Local; Reial Decret Legislatiu 781/1986, de 18 d'abril, pel qual s'aproven les disposicions legals vigents en matèria de règim local; Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana i les seues modificacions; Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aplicable de forma supletòria en l'administració local, i la resta de normes aplicables.  
Sense perjuí de l'aplicació de les presents bases per a la selecció de les diverses places convocades, les proves per a cada una seran independents, així com els tribunals que les jutgen.  
Onze. Del tribunal  
El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu, en tot el no previst en aquestes bases.  
Dotze. Recursos de caràcter general  
La convocatòria, les seues bases i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma que estableix la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú.  
Tretze. Model de sol·licitud  
El model oficial de sol·licitud serà l'establit amb caràcter general en aquest Ajuntament, segons els impresos de què disposa la Secció de Gestió de Personal, i pàgina web de l'Ajuntament.  
ANNEX I  
Programa de mediador d'assegurances i responsabilitat civil  
Primera part: matèries comunes  
Tema 1. La Constitució espanyola de 1978. Significat i classes. Estructura i contingut essencial.  
Tema 2. L'organització territorial de l'Estat. Les comunitats autònomes. Estatuts d'autonomia. Especial menció a l'Estatut de la Comunitat Valenciana.  
Tema 3. El poder executiu. El Govern en el sistema constitucional espanyol. Composició i funcions.  
Tema 4. La potestat reglamentària de les entitats locals. Reglaments i ordenances.  
Tema 5. El pressupost general de les entitats locals. Elaboració i aprovació. Estructura pressupostària.  
Tema 6. L'administrat: concepte i classes. La capacitat dels administrats i les seues causes modificatives. Drets subjectius i interessos legítims dels administrats. Representació.  
Primera part: matèries específiques  
Tema 7. L'administració publica: concepte. El dret administratiu: Concepte. El principi de legalitat. Les fonts del dret administratiu. La relació juridicoadministrativa. Les persones juridicopúbliques. Classes. Capacitat de les persones públiques.   
Tema 8. L'acte administratiu: concepte. Elements. Classes. Requisits: motivació i forma. L'eficàcia dels actes administratius. Executivitat. La notificació: contingut, termini i pràctica. La notificació defectuosa. La publicació. La demora i retroactivitat de l'eficàcia.  
Tema 9.La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. La revocació dels actes. La rectificació d'errors materials o de fet.   
Tema 10. El procediment administratiu. Concepte, fins, classes. Disposicions generals sobre els procediments administratius i normes reguladores dels distints procediments. Iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes.  
Tema 11. Terminació del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat. La coacció administrativa: el principi d'autotutela executiva. L'execució forçosa dels actes administratius. Els seus mitjans i principis d'utilització. La coacció administrativa directa. La via de fet.  
Tema 12. Els recursos administratius: principis generals. Actes susceptibles de recurs administratiu. Regles generals de tramitació dels recursos administratius. Procediments substitutius dels recursos administratius: conciliació, mediació i arbitratge. Classes de recursos administratius. Les reclamacions administratives prèvies a l'exercici d'accions civils i laborals.  
Tema 13. La jurisdicció contenciosa administrativa. Naturalesa, extensió i límits. Òrgans i competències en l'orde jurisdiccional contenciós administratiu. Especial referència a la responsabilitat patrimonial.  
Tema 14. Les parts en el procés contenciós administratiu: legitimació. L'objecte del recurs contenciós administratiu. El procediment en primera o única instància. Citació a les parts. La sentència en el procés contenciós administratiu. La seua recurribilitat. L'execució de les sentències contencioses administratives. Les peculiaritats del procés contenciós administratiu en matèria de protecció de drets fonamentals.   
Tema 15. Obres municipals. Regulació vigent. Classificació de les obres. Responsabilitat derivada del contracte d'obres.   
Tema 16. Responsabilitat patrimonial de l'administració. La seua evolució. Legislació aplicable. Diferències amb la responsabilitat civil.   
Tema 17. Requisits necessaris perquè siga procedent la indemnització. Aspectes subjectius i objectius. Especial referència a la força major. Nexe causal. La responsabilitat concurrent de les administracions públiques.  
Tema 18. La indemnització. Conceptes indemnitzables. Càlcul de la indemnització. Criteris de valoració. Regla general i regla residual. Criteris correctors. Mitjans d'indemnització.  
Tema 19. Exigència de responsabilitat patrimonial de les autoritats i personal al servei de les administracions públiques. Criteris de ponderació d'esta. Especial referència a la responsabilitat penal i comptable.  
Tema 20. Principis del procediment de responsabilitat patrimonial. Procediment general i procediment abreujat. Regulació legal. Iniciació, supòsits. Sol·licituds d'indemnització; contingut i requisits. Esmena i millora de la sol·licitud. Terminis per a la iniciació. Legitimació. Prescripció.  
Tema 21. Instrucció del procediment de responsabilitat patrimonial. Informes, informes preceptius i informes vinculants. Especial referència a la prova. Mitjans i període de prova. Practica de la prova. Tràmit d'audiència.   
Tema 22. Terminació del procediment. Supòsits. Resolució, contingut d'aquesta. Desistiment i caducitat, requisits i efectes. Terminació convencional.  
Tema 23. La Llei d'Enjudiciament Civil. Organització. Estructura i contingut.  
Tema 24. Els mitjans de prova en la Llei d'Enjudiciament Civil. Regulació i característiques d'aquests.  
Tema 25. Interrogatori de les parts i interrogatori de testimonis. Pràctica de la prova. Documents Contingut.  
Tema 26. Les assegurances privades. Regulació Legal i reglamentària. Rams de l'assegurança. Classificació. Especial referència a l'assegurança de caució. Requisits.  
Tema 27. Elements del contracte d'assegurança. Assegurador. Acceptant. Assegurat. Beneficiari. Pòlissa. Prima. Suma assegurada, modalitats. Concepte de sinistre. Condicions generals i condicions particulars.  
Tema 28. L'assegurança de responsabilitat civil - patrimonial. Danys i perjuís coberts.   
Tema 29. L'assegurança de vehicles de motor. Garanties que es poden incloure en el contracte. Garanties obligatòries i voluntàries, la seua regulació legal. Riscs coberts. Modalitats de contractació.  
Tema 30. L'assegurança de pòlissa combinada industrial. Riscs coberts.  
ANNEX II  
Programa d'auxiliar administratiu  
Primera part: matèries comunes  
Dret polític i administratiu  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. La Corona i el poder legislatiu.  
Tema 4. El Govern i l'administració de l'Estat.  
Tema 5. El poder judicial.  
Tema 6. Organització territorial de l'Estat. Els estatuts d'autonomia: la seua significació.  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.  
Tema 8. L'administrat. Col·laboració i participació dels ciutadans en les funcions administratives. El principi d'audiència de l'interessat.  
Tema 9. L'acte administratiu. Concepte. Elements. Principis generals del procediment administratiu.   
Tema 10. Fases del procediment administratiu general. El silenci administratiu.  
Tema 11. Formes de l'acció administrativa. El foment. La policia. El servei públic.   
Tema 12. La responsabilitat de l'administració pública.  
Tema 13. Conceptes bàsic d'informàtica: programari i maquinari. Sistemes operadors. Programes d'aplicació.  
Segona part: matèries específiques  
Administració local i autonòmica  
Tema 14. El règim local espanyol. Principis constitucionals i regulació jurídica.  
Tema 15. La província en el règim local. Organització provincial. Competències.  
Tema 16. El municipi. El terme municipal. La població. L'empadronament.  
Tema 17. Organització municipal. Competències.  
Tema 18. Altres Entitats Locals. Mancomunitats, agrupacions, Entitats Locals Menors.  
Tema 19. Ordenances i reglaments de les entitats locals. Classes. Procediment d'elaboració i aprovació.  
Tema 20. La funció pública local i la seua organització.  
Tema 21. Drets i deures dels funcionaris públics locals. Dret de sindicació. Seguretat Social.   
Tema 22. Els béns de les entitats locals.   
Tema 23. Els contractes administratius en l'esfera local. La selecció del contractista.  
Tema 24. La intervenció administrativa local en l'activitat privada. Procediment de concessió de llicències.  
Tema 25. El servei públic en l'esfera local. Els modes de gestió dels serveis públics. Consideració especial de la concessió.  
Tema 26. Procediment administratiu local. El registre d'entrada i eixida. Requisits en la presentació de documents. Comunicacions i notificacions.  
Tema 27. Funcionament dels òrgans col·legiats locals. Convocatòria i orde del dia. Requisits de la constitució. Votacions. Actes i certificats d'acords.  
Tema 28. Hisendes locals: classificació dels ingressos. Ordenances fiscals. La despesa pública local.  
Tema 29. Els pressuposts locals. Comptabilitat i comptes.  
Tema 30. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. Especial referència al règim local.  
Tema 31. La Generalitat Valenciana: les seues institucions. Les Corts. El president de la Generalitat. El Consell. El Síndic de Greuges. El Consell de Cultura. La Sindicatura de Comptes.  
Tema 32. Les comunitats europees.  
ANNEX III  
Programa d'operari de manteniment   
Primera part: matèries comunes.  
Tema 1. La Constitució espanyola de 1978. Principis generals.  
Tema 2. Drets i deures dels funcionaris públics locals.  
Tema 3. Òrgans de govern del municipi. L'ajuntament en ple. La junta de govern local. L'alcalde i els regidors.  
Tema 4. L'administrat. Col·laboració i participació dels ciutadans en les funcions administratives. El principi d'audiència de l'interessat.  
Tema 5. El sistema tributari local: imposts, taxes i contribucions especials.  
Tema 6. L'Estatut d'Autonomia de la Comunitat Valenciana. Estructura i contingut.  
Segona part: matèries específiques   
Tema 7. Seguretat i salut en el treball  
Tema 8. Mesures de protecció i senyalització en el treball.  
Tema 9. Utensilis i ferramentes d'oficis.  
Tema 10. Conceptes bàsics de fusteria.  
Tema 11. Conceptes bàsics de llanterneria.  
Tema 12. Conceptes bàsics d'electricitat.  
Tema 13. Conceptes bàsics d'obra.  
Tema 14. Conceptes bàsics de pintura.  
Tema 15. Conceptes bàsics de jardineria.  
Tema 16. Conceptes bàsics de calefacció.  
Tema 17. Prevenció de riscs en les obres i serveis dels llocs de treball d'oficis múltiples.  
Tema 18. Equips de protecció individual i col·lectiva.  
Cosa que es fa pública per a coneixement general.  
Paterna, 30 d'octubre de 2006.. L'alcalde: Francisco Borruey Palacios.